Sag anlagt den 24. juni 2013 – ZZ mod EEAS
(Sag F-59/13)
Processprog: fransk
Parter
Sagsøger: ZZ (ved advokaterne D. de Abreu Caldas, A. Coolen, É. Marchal og S. Orlandi)
Sagsøgt: Tjenesten for EU's Optræden Udadtil
Søgsmålets genstand og beskrivelse af tvisten
Påstand om annullation af afgørelsen om afslag på sagsøgerens ansøgning om, at dennes flere på hinanden følgende tidsbegrænsede ansættelseskontrakter omklassificeres til en tidsubegrænset ansættelseskontrakt, og at perioden, der er tilbagelagt som hjælpeansat, skal anses for at udgøre tjenestetid, der er tilbagelagt som kontraktansat
Sagsøgerens påstande
Afgørelsen om afslag på sagsøgerens ansøgning annulleres.
Kontrakten som hjælpeansat omklassificeres til en tidsubegrænset kontrakt i henhold til i ansættelsesvilkårenes artikel 3.
Tjenesten for EU's Optræden Udadtil tilpligtes at betale sagens omkostninger.